CELEX: 62019CN0703
Language: ro
Date: 2019-09-24 00:00:00
Title: Cauza C-703/19: Cerere de decizie preliminară introdusă de Naczelny Sąd Administracyjny (Polonia) la 24 septembrie 2019 – J.K./Dyrektor Izby Administracji Skarbowej w Katowicach

27.1.2020   
            
            
               RO
            
            
               Jurnalul Oficial al Uniunii Europene
            
            
               C 27/14
            
         
      Cerere de decizie preliminară introdusă de Naczelny Sąd Administracyjny (Polonia) la 24 septembrie 2019 – J.K./Dyrektor Izby Administracji Skarbowej w Katowicach
      (Cauza C-703/19)
      (2020/C 27/18)
      Limba de procedură: polona
      
         Instanța de trimitere
      
      Naczelny Sąd Administracyjny
      
         Părțile din procedura principală
      
      
         Reclamant: J.K.
      
         Pârât: Dyrektor Izby Administracji Skarbowej w Katowicach
      
         Întrebările preliminare
      
      
                  1)
               
               
                  În domeniul de aplicare al noțiunii „servicii de restaurant”, în cazul căreia este aplicabilă cota redusă de TVA [articolul 98 alineatul (2) coroborat cu anexa III punctul 12a din Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată (1) coroborat cu articolul 6 din Regulamentul de punere în aplicare (UE) nr. 282/2011 al Consiliului din 15 martie 2011 de stabilire a măsurilor de punere în aplicare a Directiva 2006/112/CE privind sistemul comun al taxei pe valoarea adăugată (2)] este inclusă vânzarea de mâncăruri preparate, în împrejurări precum cele din acțiunea desfășurată în fața instanței naționale, respectiv în cazul în care vânzătorul:
                  
                              —
                           
                           
                              pune la dispoziția cumpărătorilor infrastructura care permite consumul pe loc al alimentelor preparate cumpărate (punerea la dispoziție a spațiului destinat consumului, accesul la toalete);
                           
                        
                              —
                           
                           
                              nu asigură chelneri;
                           
                        
                              —
                           
                           
                              nu există servire în sens strict;
                           
                        
                              —
                           
                           
                              procesul de comandă este simplificat și parțial automatizat;
                           
                        
                              —
                           
                           
                              clientul are posibilități limitate de a personaliza comanda.
                           
                        
            
                  2)
               
               
                  Influențează răspunsul la prima întrebare modul de preparare a felurilor de mâncare care constau în special în tratamentul termic al unor produse semipreparate precum și alcătuirea din semipreparate a unor preparate finale?
               
            
                  3)
               
               
                  Este suficient, pentru a se răspunde la prima întrebare, ca clientul să aibă posibilitatea de a beneficia de infrastructura oferită sau este necesar să se stabilească și faptul că, din punctul de vedere al clientului mediu, acest element constituie o parte esențială a prestației?
               
            
         (1)  JO 2006, L 347, p. 1, Ediție specială, 09/vol. 3, p. 7.
      
         (2)  JO 2011, L 77, p.1.